Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Mitä sana "sapatti" tuo mieleesi?
Monet vastaavat "lepo", joka on hyvä vastaus.
He ajattelevat päivää, jolloin ei saa tehdä työtä eikä muita askareita.
Mutta Jumalan mielessä sapatti liittyy hänen valtakuntaansa.
1. Moos:ssa kerrotaan, että Jumala loi ihmisen kuudentena päivänä.
Sanan mukaan Jumala loi sapatin, -
jotta hän voisi olla silloin läheisessä yhteydessä ihmiseen.
Jumalan valtakunnalla on sama tarkoitus.
Kun tutkimme Ilmestyskirjaa, huomaamme, -
että Jumala vertaa siellä valtakuntaansa Eedenin puutarhaan.
Jotkut asiat kuitenkin muuttuvat.
Jumala tuli ja meni Eedenin puutarhassa -
Adamin ja Chavan, Aadamin ja Eevan keskuudessa.
Ilmestyskirjassa viitataan lopun aikojen Eedeniin eli valtakuntaan -
sanoilla Herran puutarha.
Otetaan esille Raamatusta Ilmestyskirjan 1. luvun jae 10.
Mainitsimme Ilm. 1:10:n jo viime viikolla, mutta puhumme siitä vielä.
Johannes sanoo siinä: "Minä olin hengessä Herran päivänä..."
Ehkä kysyt minulta, mitä Herran päivä merkitsee.
Se merkitsee muun muassa tuomiota.
Johannes näki hengessä Herran tuomiopäivään liittyviä asioita.
Monien mielestä Herran päivä tarkoittaa sunnuntaita, -
koska se on Herramme ylösnousemuspäivä.
Myös ylösnousemus viittaa Jumalan valtakuntaan.
Voisimme siis tulkita, -
että Johannes sai hengessä ilmestyksen Jumalan valtakunnasta.
Herran päivä voi merkitä myös sapattia.
Esim. Luuk. 14:stä näkyy, -
että Herra puhui usein valtakunnasta sapatin päivänä.
Eli sapatti ja valtakunta liittyvät yhteen.
Emme voi varmuudella sanoa, mitä Herran päivä tuossa tarkoittaa.
"Olin hengessä Herran päivänä."
1. Moos. 1:ssä kerrotaan, -
että Henki sai aikaan Jumalan järjestyksen.
Tämäkin sanankohta pyrkii tuomaan elämäämme Jumalan järjestyksen, -
jotta meillä olisi, mistä todistaa, ja jotta olisimme valmiita lopun aikoihin.
Ilm. 1:10: "Minä olin hengessä Herran päivänä, -
ja kuulin takaani suuren äänen, ikäänkuin pasunan äänen..."
Raamatussa käytetään paria eri sanaa pasuunasta.
Pasuunaan puhaltamalla voidaan ilmoittaa jotain -
tai sillä voidaan kutsua taisteluun tai palvontaan.
Mutta ehkä tässä käytetty sana kertoo Jumalan huolenpidosta.
Monet teistä tietävät, että pasuuna on hepreaksi shofar.
Se tarkoittaa "sitä, minkä Jumala huolenpidossaan hankki, -
jotta hänen tahtonsa tapahtuisi".
Uskon, että Johannes haluaa lukijoiden ymmärtävän, -
että Jumala on jo hankkinut meille sen, mitä tarvitsemme, -
jotta pysyisimme hänelle uskollisina.
Jos olemme Jumalalle alamaisia, -
kuuntelemme häntä ja käsitämme asiat hänen näkökulmastaan, -
hän antaa meille uskollisuudessaan sen, mitä tarvitsemme, -
jotta voisimme häntä miellyttää.
Jae 11 (kreik): "Olen A ja O, ensimmäinen ja viimeinen."
Nyt A ja O, ensimmäinen ja viimeinen, mainitaan jo toista kertaa.
Otimme viimeksi esille Jes. 44:6:n. jossa puhutaan lunastuksesta.
Katsotaan nyt Jes. 48:aa.
Sielläkin käytetään samaa ilmaisua mutta eri yhteydessä.
Jes. 48:12: -
"Kuule minua, Jaakob, ja sinä, Israel, jonka minä olen kutsunut: -
Minä olen aina sama, -
minä olen ensimmäinen, minä olen myös viimeinen."
Tuossa kohdassa puhutaan Jumalan uskollisuudesta -
Israelin kanssa tekemälleen liitolle.
Puhutaan ensin Jumalan sitoutumisesta liittoonsa.
Pyhä Henki vaikuttaa elämässämme liiton lupausten toteutumista.
Muutama kuukausi sitten tutkimme Efesolaiskirjeen lukua 4.
Efesolaiskirjeessä puhutaan ennaltamääräämisestä.
Meidän pitää olla varovaisia, -
koska ennaltamäärääminen on usein irrotettu Sanasta -
ja ymmärretty väärin.
Raamatussa on ennaltamäärätty -
Messiaassa olevat muuttumaan hänen kaltaisikseen.
Ei ihmisiä ole ennaltamäärätty taivaaseen.
Jumala valitsee yhden ja hylkää toisen. Ei Sana niin opeta.
Niin jotkut teologit opettavat, -
mutta niin Sanassa ei käytetä sanaa ennaltamäärääminen.
Jumala on luvannut kansalleen pitää lupauksensa.
Palataan vielä 1. Moos. 1:een.
Siellä sanotaan, että Jumala loi meidät kuvakseen -
eli heijastamaan hänen kirkkauttaan ja luonnettaan.
Meistä ei tule Jumala vaan hänen kaltaisiaan.
Messiaan työn kautta se toteutuu jokaisen uskovan elämässä.
Sanoessaan olevansa A ja O, alku ja loppu, -
Jumala käyttää Ilmestyskirjassa sanontaa, joka oli Israelille tuttu.
Siinä puhutaan Jumalan uskollisuudesta ja liiton lupauksista.
Nyt käytetään samaa ilmaisua, -
kun puhutaan Messiaan seuraajille lopun aikoina.
Saamme odottaa Jumalan pysyvän meille uskollisina.
Ilm. 1:11 (kreik): "Olen A ja O, ensimmäinen ja viimeinen.
Kirjoita kirjaan, mitä näet, ja lähetä Aasian seurakunnille, -
Efesoon ja Smyrnaan ja Pergamoon ja Tyatiraan -
ja Sardeeseen ja Filadelfiaan ja Laodikeaan'."
Seurakuntia oli seitsemän, koska seitsemän puhuu pyhityksestä.
Jumala on pyhittänyt uskovat erästä tarkoitusta varten, -
joka liittyy Jumalan valtakuntaan.
Meidän on tarkoitus tuoda esiin elämässämme -
valtakunnan periaatteita ja luonnetta.
Seitsemästä seurakunnasta kertovissa Ilm. luvuissa 2-3 sanotaan, -
että uskovien pitää käydä läpi tiettyjä asioita -
voidakseen todistaa Messiaan lunastustyöstä.
Johannes puhuu edelleen jakeessa 12: -
"Ja minä käännyin katsomaan, mikä ääni minulle puhui..."
Olemme puhuneet siitä, -
että Pyhä Henki johdatti Johannesta käyttämään VT:n jakeita, -
jotka juutalaiset tunsivat hyvin.
Niiden yhteyteen Johannes punoi uutta ilmestystä.
Se ei ollut ristiriidassa VT:n ilmestyksen kanssa vaan täytti sen.
Mitä mieleesi tulee ilmaisusta "ääni, joka minulle puhui"?
Rabbille tulisivat mieleen hanukka- juhlan yhteydessä luetut sanat -
4. Moos. 7:stä.
Hanukka-juhlassa puhutaan temppelin vihkimisestä.
Käytämme siinä raamatunkohtaa, -
jossa Mooses vihki mishkanin eli ilmestysmajan.
4. Moos. 7:89:ssä kerrotaan, -
että juuri ennen ilmestysmajan palveluksen aloittamista -
Mooses meni kaikkeinpyhimpään.
Myös Messias astui kaikkeinpyhimpään -
valmistellessaan Jumalan tuhatvuotista valtakuntaa.
Mooses meni kaikkeinpyhimmässä liitonarkin eteen.
Liitonarkissa oli kansi.
Se on hepreaksi kapporet, joka on sukua sanalle sovitus.
Kannen tai armoistuimen molemmin puolin oli kaksi kerubia.
Mooses kuuli niiden välistä Jumalan äänen puhuvan.
Se oli tärkeää, koska Mooses sai tuolloin kokea Jumalan läheisyyttä.
Johannes haluaa kertoa siitä, että Jumalalla on tarkoitus.
Hän puhuu seitsemästä seurakunnasta -
tarkoittaen kaikkia lopunajan uskovia.
Uskovat oli Jumalan armosta lunastettu, jotta todistaisimme.
Kun todistamme uskollisesti Jumalasta, -
olemme läheisessä suhteessa Jumalaan.
Ilm. 1:12: "Ja minä käännyin katsomaan, mikä ääni minulle puhui; -
ja kääntyessäni minä näin seitsemän kultaista lampunjalkaa..."
Samassa jakeessa viitataan taas 4. Moos. 7:n asiayhteyteen, -
armoistuimeen ja liitonarkkiin, joka on hepreaksi aron ha'brit.
Nyt ei puhuta enää kaikkein- pyhimmästä, jossa liitonarkki oli, -
vaan pyhästä, jossa lampunjalka, menora, oli.
Lampunjalka kertoi siitä, että Jumala on kanssamme.
Vaikka lampunjalka ei ollutkaan valtava, vaan ehkä minun korkuiseni, -
muinaisten juutalaisten pyhien mukaan -
kaikkialla Jerusalemissa pystyi yöllä näkemään lampunjalan valon.
Valo todisti Jumalan läsnäolosta.
Ilmestyskirjassa puhutaan seitsemästä kultaisesta lampunjalasta.
Seitsemän seurakuntaa puhuu siis meistä uskovista.
Seurakuntien tulee elää sillä tavalla, -
että ihmiset näkisivät meissä shechina ha'shemin, -
Jumalan itsensä läsnäolon, ja tahtoisivat samaa.
"Ja minä käännyin katsomaan, mikä ääni minulle puhui; -
ja kääntyessäni minä näin seitsemän kultaista lampunjalkaa, -
ja lampunjalkain keskellä Ihmisen Pojan muotoisen..."
Kohta puhuu lohduttavasti siitä, että Jumala on aina kanssamme.
Kun seitsemän seurakuntaa palvelevat Jumalaa, -
hän ei ole pelkästään kanssamme vaan vaeltaa keskuudessamme.
Eli hän on konkreettisesti paikalla.
Jos hän ei olisi kanssamme, emme voisi tehdä hänen tahtoaan.
Jae 13: -
"... ja lampunjalkain keskellä Ihmisen Pojan muotoisen..."
Siinä Messiasta kuvataan samankaltaiseksi kuin Isä.
Puhuimme aiemmin siitä, -
että Messias perii Jumalan Poikana -
kaiken kirkkauden, kunnian ja palvonnan, joka kuului Isälle.
Jotta ymmärtäisimme asiaa, -
tässä kuvataan Poikaa samoin, kuin Isää kuvattiin VT:ssa.
Tässä ei millään muotoa hyökätä kolminaisuuden käsitettä vastaan.
Jumala on yksi, mutta hän on myös kolme.
Kolminaisuusopin mukaan -
yksi on sama kuin kolme, ja kolme sama kuin yksi.
Tässä annetaan parempi käsitys Messiaasta, Jumalan Pojasta.
"...pitkäliepeiseen viittaan puetun -
ja rinnan [sydämen] kohdalta kultaisella vyöllä vyötetyn.
Ja hänen päänsä ja hiuksensa olivat valkoiset -
niinkuin valkoinen villa, niinkuin lumi, -
ja hänen silmänsä niinkuin tulen liekki; -
hänen jalkansa olivat ahjossa hehkuvan, kiiltävän vasken kaltaiset..."
Ahjo kuumennettiin hyvin korkeaan lämpötilaan.
"... ja hänen äänensä oli niin kuin paljojen vetten pauhina."
Siinä kuvaillaan Messiasta Isän kaltaisena, -
koska hän on Isänsä perillinen.
Myös perintö liittyy Jumalan valtakuntaan.
Olemme puhuneet sanasta Jerushalajim, Jerusalem.
Se koostuu sanoista "periä" ja "rauha".
Rauha tarkoittaa siinä Jumalan tahdon toteutumista.
Koska Messias nöyrtyi sekä tyhjensi ja kielsi itsensä, -
hän saa nimen, kaikkia muita nimiä korkeamman. (Fil. 2.)
Messias Jeshuan nimessä -
jokainen polvi notkistuu ja jokainen kieli tunnustaa Jumalan kunniaksi.
Kaikki tämä tapahtuu, kun Jumalan valtakunta perustetaan.
Lopulta kaikki tunnustavat Jeshuan Herraksi.
Jos tunnustat hänet herrojen Herraksi ja kuninkaiden Kuninkaaksi jo nyt, -
saat Jumalan valtakunnassa suuren perinnön.
Jos et nyt tunnusta häntä Herraksi, -
joudut tekemään niin suuren valkean valtaistuimen tuomiolla.
Joudut myös tunnustamaan siellä kapinallisuutesi seuraukset.
Jae 15: "...hänen jalkansa olivat ahjossa hehkuvan, -
kiiltävän vasken kaltaiset, -
ja hänen äänensä oli niinkuin paljojen vetten pauhina.
Ja hänellä oli oikeassa kädessään seitsemän tähteä..."
Kuulet pian, miten seitsemän tähteä ja lampunjalkaa kuuluvat yhteen.
Jae 16: "Ja hänellä oli oikeassa kädessään seitsemän tähteä, -
ja hänen suustaan lähti kaksiteräinen, terävä miekka..."
Kaksiteräinen miekka on väkevä ase.
Sitä käytettiin myös erotteluun.
Kun Messias saapuu, hän erottelee vuohet lampaista.
Erottelu on tärkeä käsite Jumalan valtakunnassa.
1. Moos. 1:ssä sanotaan, että ensimmäiseksi Jumala loi valon.
Messiasta kutsutaan maailman valoksi.
1. Moos. 1:ssä puhutaan erottelusta, nykyhepreaksi lehavdel.
Jumala erotti valon pimeydestä.
Meidät on kutsuttu valon lapsiksi.
On siis monta erottamisen periaatetta.
Määrittelemme, mikä on Jumalasta ja mikä ei.
Ilm. 1:15: "...ja hänen kasvonsa olivat niinkuin aurinko, -
kun se täydeltä terältä paistaa.
Ja kun minä hänet näin, -
kaaduin minä kuin kuolleena hänen jalkojensa juureen.
Ja hän pani oikean kätensä minun päälleni sanoen: -
'Älä pelkää!'"
Ilmestyskirja käsittelee lunastuksen lopputulosta -
eli Jumalan valtakuntaa.
Lunastuksella on toinenkin tärkeä puoli, -
ihmisen ja Jumalan välinen läheisyys.
Johannes näki, kuka Messias oli.
Jos meille sanottaisiin, että Messias palaa tänään, -
suurin osa uskovista ryntäisi häntä vastaan. He kuvittelisivat -
halaavansa häntä, huutavansa hänelle kannustushuutoja, -
antaisivat hänelle aplodeja ja iloitsisivat hänet nähdessään.
Mutta meidän pitää ymmärtää, kuka Messias on.
Kun Johannes näki ylösnousseen Messiaan, -
herrojen Herran ja kuningasten Kuninkaan Jumalan pyhyydessä, -
hän lankesi tämän jalkojen juureen kuin kuollut.
Johannes oli uskossa. Tapahtuma korosti sitä, kuka Messias on.
Meillä pitäisi olla terve Jumalan pelko, jirat shamajim.
"...kaaduin minä kuin kuolleena hänen jalkojensa juureen.
Ja hän pani oikean kätensä minun päälleni sanoen: 'Älä pelkää!
Minä olen ensimmäinen ja viimeinen..."
Jes. 44:6:ssa sanontaa ensimmäinen ja viimeinen käytetään -
lunastuksen yhteydessä.
Tarkoituksena on opettaa meille lunastuksen merkityksestä: -
Messiaan veri on poistanut synnin muurin Jumalan ja ihmisen väliltä.
Nyt saamme nauttia yhteydestä Jumalaan.
"Minä olen ensimmäinen ja viimeinen, ja minä elän..."
Hän saapui tähän maailmaan antamaan meille elämän.
"... ja minä olin kuollut, ja katso, minä elän aina ja iankaikkisesti..."
Iankaikkisuus liittyy Jumalan valtakuntaan.
"Annoin henkeni alttiiksi mutta nousin kuolleista. Ostin sinulle voiton.
Sinäkin voit saada voiton."
Voiton saa elämällä Jumalan lähellä, kuten asiayhteys kertoo.
Se on paras kuvaus Jumalan valtakunnasta.
Ilm. 20:ssa julistetaan: "Jumalan maja on ihmisten keskellä."
Ei tule uutta temppeliä, vaan Jumala itse asuu keskellämme.
Hän ei asu enää rakennuksessa vaan meidän lähellämme ja kanssamme.
"... ja minä olin kuollut, ja katso, minä elän aina ja iankaikkisesti.
Aamen, usko se. [Kreik.]
ja minulla on kuoleman ja tuonelan avaimet."
Vain Messiaalla on valta kuoleman yli.
Sana sanoo, että kaikki tuomiovalta on annettu Pojalle.
Hän avaa kuoleman ja tuonelan, eli kadotuksen, portit.
Hän heittää sinne ne, jotka sinne kuuluvat.
Hänellä on myös valta pelastaa sinne joutumasta.
Jae 19: "Kirjoita siis, mitä olet nähnyt -
ja mikä nyt on ja mitä tämän jälkeen on tapahtuva.
Niiden seitsemän tähden salaisuus, jotka näit minun oikeassa kädessäni, -
ja niiden seitsemän kultaisen lampunjalan salaisuus on tämä: -
ne seitsemän tähteä ovat niiden seitsemän seurakunnan enkelit, -
ja ne seitsemän lampunjalkaa ovat ne seitsemän seurakuntaa."
Luvuissa 2-3 puhutaan siitä, -
miten tähdet saivat Jumalalta ilmoituksen.
Tähdet välittävät ilmoituksen kultaisille lampunjaloille.
Vain saamansa sanoman kautta -
seurakunnat kykenevät tuomaan julki Jumalan kirkkautta ja tarkoitusperiä.
Tällä tavoin koko maailma saa todistuksen Jumalasta -
ennen tuomiopäivän saapumista.
Ilm. 1:ssä Jumala kutsuu kansaansa VT:n profetioiden avulla -
valmistautumaan tulevaan.
Luvuissa 2-3 näemme, miten Jumala valmistaa seitsemää seurakuntaa.
Nähdään ensi viikolla.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen